Document ID: /roh_data/filtered/fineweb-2-filterrobots_roh.jsonl.gz/56472

Provocada la critica ha la decisiun da la regenza israeliana da lubir ulteriuras 500 abitaziuns per colonists. Quellas vegnan ad esser tant en l’ost da Jerusalem sco era en la Cisjordania ch’è occupada da l’Israel. Quest project saja il «pass il pli nov en in process apparentamain sistematic da confiscar fund, schlargiar colonias e legalisar ellas».
Il pass il pli nov en in process apparentamain sistematic da confiscar fund, schlargiar colonias e legalisar ellas.
Quel agir torpedeschia il process da pasch cun ina soluziun da dus stadis, ha ditg il pledader dal ministeri da l’extern american, John Kirby a Washington.
La regenza israeliana aveva lubì ils bajetgs be paucs dis suenter ch'era il quartet dals Stadis Unids, la Russia, l'UE e las Naziuns Unidas avevan crititgà che la politica israeliana saja l'obstachel principal en il process da pasch en il Proxim Orient.
RR novitads 06:00